《荆南怀古》
清代·李鼎元

猿声听尽客如何，漫续《离骚》吊汨罗。至喜亭遥山瘴少，莫愁村近竹枝多。

由来冠盖堪名里，信有铜鞮学唱歌。日暮汉皋惊岁晚，美人何处隔风波。

作者简介：清四川绵州人，字味堂，一字和叔，号墨庄。乾隆四十三年进士，官兵部主事。曾奉使赴琉球。工诗文，与兄及弟称“绵州三李”。有《师竹斋集》。